**ΔΙΚΑΙΟΛΟΓΗΤΙΚΑ ΕΓΓΡΑΦΗΣ ΑΣΦΑΛΙΣΤΙΚΩΝ ΥΠΑΛΛΗΛΩΝ**

1. Αίτηση του εργοδότη (σφραγίδα και υπογραφή) προς το Επιμελητήριο Κυκλάδων για καταχώρηση στα ειδικά μητρώα ασφαλιστικών διαμεσολαβητών των πιστοποιημένων υπαλλήλων του, συμπεριλαμβάνοντας για κάθε υπάλληλο τα εξής:
* Επώνυμο
* Όνομα
* Όνομα πατρός
* Όνομα μητρός
* Ημερομηνία γέννησης
* Αριθμ. δελτίου ταυτότητας
* Ημερομηνία έκδοσης ΑΔΤ
* ΑΦΜ
* ΑΜΚΑ
* ΑΜ ΙΚΑ
* Πλήρη διεύθυνση κατοικίας
1. **Βεβαίωση επιτυχίας εξετάσεων** της Τράπεζας της Ελλάδος του υπαλλήλου.
2. **Αποδεικτικό Σπουδών** του υπαλλήλου (απολυτήριος τίτλος ή πτυχίο τουλάχιστον επιπέδου Λυκείου). Αν πρόκειται για τίτλο από ιδιωτικό ή ξένο εκπαιδευτήριο ίδρυμα, απαιτείται πρώτα η μετάφραση και αντιστοιχία ή ισοτιμία του τίτλου από τον αρμόδιο φορέα.
3. **Ευκρινές φωτοαντίγραφο αστυνομικής ταυτότητας υπαλλήλου**.
4. **Υπεύθυνη δήλωση του ν. 1599/1986**, στην οποία αναγράφεται ότι:

α) δεν τελώ σε πτώχευση και σε διαδικασία κήρυξης πτώχευσης. (ή αν έχετε πτωχεύσει,

έχετε αποκατασταθεί) και

β) δεν έχω τεθεί σε ολική ή μερική, στερητική ή επικουρική δικαστική συμπαράσταση.»

1. **Τελευταίο πίνακα προσωπικού από το ΕΡΓΑΝΗ (χωρίς τα ποσά), και αν δεν υπάρχει αυτός αναγγελία πρόσληψης.**
2. **Βεβαιώσεις επαναπιστοποίησης** διάρκειας τουλάχιστον 15 ωρών κατ’ έτος στους τρεις τομείς γνώσεων, με έτος έναρξης το επόμενο από το έτος επιτυχίας στις εξετάσεις της Τράπεζας της Ελλάδος.

Σημειώνεται ότι

* Το **πιστοποιητικό ποινικού μητρώου γενικής χρήσης** αναζητείται αυτεπάγγελτα και ανανεώνεται κάθε δύο έτη με επιμέλεια του αρμοδίου επιμελητηρίου, από το οποίο προκύπτει ότι δεν έχει καταδικασθεί για έγκλημα κατά της περιουσίας ή σχετιζόμενο με χρηματοπιστωτικές δραστηριότητες και ειδικότερα για τοκογλυφία, αισχροκέρδεια, απάτη, απιστία, δωροδοκία, δόλια χρεοκοπία, εκβίαση, κλοπή, λαθρεμπορία, πλαστογραφία, υπεξαίρεση, καταδολίευση δανειστών, έκδοση ακάλυπτων επιταγών, νομιμοποίηση εσόδων από παράνομες δραστηριότητες και σύσταση εγκληματικής οργάνωσης.
* **Οι ασφαλιστικοί υπάλληλοι οφείλουν να υποβάλλουν τα απαραίτητα δικαιολογητικά διατήρησης στο ειδικό μητρώο ασφαλιστικών διαμεσολαβητών, την ίδια περίοδο που ο ασφαλιστικός διαμεσολαβητής εργοδότης τους έχει υποχρέωση να ανανεώσει την άδειά του.**